**PLAUKIMO MOKYMO SUTARTIS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 201 |  | m. |  | mėn. |  | d. | Nr. |  |

Kauno plaukimo meistrų ir neįgaliųjų klubas „Takas“, juridinio asmens kodas 300010766, teisinė forma – asociacija, duomenys kaupiami ir saugomi Juridinių asmenų registre (tvarkytojas – valstybės įmonė Registrų centras), toliau – **Klubas**, atstovaujamas pirmininko Romaldo Bičkausko, veikiančio pagal **Klubo** įstatus, ir

|  |  |  |
| --- | --- | --- |
|  |  |  |
| *(vieno iš tėvų arba globėjo(–s), sudarančio(–s) sutartį, vardas ir pavardė)* | *(asmens kodas)* | *(mobiliojo telefono numeris)* |
|  |  | toliau – **Klientas**, |
| *(gyvenamosios vietos adresas)* | *(el. paštas)* |  |
| atstovaujantis Mokinio |  |  | interesams, |
|  |  |
|  | *(vaiko vardas ir pavardė)* | *(vaiko gimimo data)* |  |

sudaro šią sutartį, susidedančią iš Specialiosios dalies ir Bendrųjų sąlygų, kuriomis **Klubas** teiks Mokiniui plaukimo mokymo paslaugas, o **Klientas** mokės už paslaugas nustatyto dydžio atlyginimą.

**I. SPECIALIOJI DALIS**

1. Sutartyje vartojamos šios specialią reikšmę turinčios sąvokos:

*Treniruotė* – mokomajai grupei organizuojamos plaukimo pamokos ir (ar) bendro fizinio paruošimo pratimai. Mokinio vykimas į treniruotės vietą, pasiruošimas treniruotei ir laikas po treniruotės pabaigos nelaikomi treniruotės dalimi.

*Treneris* – kvalifikuotas specialistas, vedantis treniruotes „Girstučio“ baseine arba kitoje, trenerio manymu, pratimams tinkamoje vietoje / erdvėje.

*Sezonas* – terminas nuo 2019-09-10 iki 2019-06-24 (išskyrus kalėdinę pertrauką ir švenčių dienas), per kurį **Klubas** turi teisę naudotis „Girstučio“ baseinu.

*Laikotarpis* – sezono metu 4 kalendorinių savaičių terminas, per kurį Mokiniui skirta iš viso iki 8 treniruočių.

*Renginys* – plaukimo mokymo rezultatams pademonstruoti skirtos varžybos, kuriose dalyvauja Mokinys.

|  |  |
| --- | --- |
|  2. Mokinio trenerė: | **Rasa Mažutaitienė**, mob. (8 687) 38 805, el. paštas rasabmazut@gmail.com |

3. Mokiniui taikomas individualus treniruočių lankymo grafikas (žymima **🗶**):

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Antradienis |  | 15.00–16.00 |  | Trečiadienis |  | 14.00–15.00 |  | Ketvirtadienis |  | 15.00–16.00 |
|  |  |  |  |

4. Atlyginimo už paslaugas dydis, priklausomai nuo termino (žymima **🗶**):

|  |  |  |
| --- | --- | --- |
|  | Už pirmą sezono dalį (nuo 2019-09-11 iki 2019-12-22)  |  |
|  | Už antrą sezono dalį (nuo 2020-01-07 iki 2020-06-22)  |  |
|  | Už vieną laikotarpį sezono metu  |  |

5. Apmokėjimo terminai: mokant už visą sezoną arba už pirmą sezono dalį – iki 2018-09-30; mokant už antrą sezono dalį – iki 2019-01-31; mokant už vieną laikotarpį – iki einamojo laikotarpio antrosios treniruotės pagal 3 punkte nurodytą treniruočių lankymo grafiką.

6. Atlyginimas turi būti sumokėtas į **Klubo** banko sąskaitą, mokėjimo pavedime nurodant:

|  |  |
| --- | --- |
| Mokėjimo paskirtis | Už treniruotes [*laikotarpis, už kurį mokama*] |
| Suma | [*už pasirinktą terminą pagal 4 punktą mokėtina suma*] |
| Mokėtojas | [*Mokinio vardas ir pavardė*] |
| Mokėtojo kodas | [*Mokinio asmens kodas*] |
| Mokėtojo adresas | [*Mokinio gyvenamoji vieta*] |
| Gavėjas | Kauno plaukimo meistrų ir neįgaliųjų klubas „Takas“ |
| Gavėjo kodas | 300010766 |
| Gavėjo sąskaita ir bankas | LT57 7300 0101 4465 9301 „Swedbank“, AB |

7. Sutartis įsigalioja nuo pasirašymo dienos.

8. Sutartis galioja iki **Kliento** pasirinkto ir apmokėto pagal 4 punktą termino pabaigos. Jei terminas yra pirma sezono dalis arba konkretus laikotarpis, **Klientas** turi teisę pratęsti sutarties galiojimą be papildomo įforminimo, sumokėjęs atlyginimą už antrą sezono dalį arba už laikotarpį, einantį po besibaigiančio apmokėtojo. Sutartis negali būti pratęsta po sezono pabaigos. Kadangi vietų skaičius dieninėms ir vakarinėms treniruotėms yra ribotas, **Klubas** turi teisę atsisakyti pratęsti sutartį dėl vietų trūkumo ir grąžinti **Klientui** jo sumokėtą atlyginimą.

9. Sutartis gali būti nutraukta bet kurios šalies iniciatyva, įspėjus kitą šalį ne vėliau kaip prieš 5 darbo dienas.

10. Jeigu **Klientas** pažeidžia sutartį arba neužtikrina, kad Mokinys laikytųsi Bendrųjų sąlygų, **Klubas** turi teisę vienašališkai nutraukti sutartį be įspėjimo ir negrąžinti **Klientui** jo sumokėto atlyginimo.

|  |  |  |
| --- | --- | --- |
| **Klubas** |  | **Klientas** |
|  |  |  |
| Pirmininkas Romaldas Bičkauskas |  | *(Kliento ranka užrašytas vardas ir pavardė, parašas)* |

**II. BENDROSIOS SĄLYGOS**

11. **Klubas** įsipareigoja:

11.1. rengti mokomųjų grupių treniruotes pagal Specialiosios dalies 3 punkte nurodytą grafiką;

11.2. organizuoti renginius, kurių metu Mokinys gali pademonstruoti plaukimo mokymo rezultatus;

11.3. rūpintis saugiomis ir sveikomis treniruočių sąlygomis, atsakyti už nelaimingus įvykius treniruočių / renginių metu, išskyrus atvejus, kai Mokinys pažeidžia saugaus elgesio taisykles ir (ar) nepaklūsta trenerio nurodymams;

11.4. įspėti **Klientą** apie atšaukiamą treniruotę sutartyje nurodytais elektroniniu paštu arba telefonu.

12. **Klientas** Įsipareigoja:

12.1. laiku sumokėti **Klubui** atlyginimą už paslaugas, išsaugoti apmokėjimo dokumentus iki sezono pabaigos;

12.2. užtikrinti Mokinio lankymąsi treniruotėse pagal Specialiosios dalies 3 punkte nurodytą grafiką bei tinkamą Mokinio paruošimą treniruotei / renginiui pagal trenerio nurodymus;

12.3. rūpintis Mokinio saugumu ne treniruočių / renginių metu (Mokiniui vykstant į treniruotės / renginio vietą, ruošiantis treniruotei / renginiui ir po jų pabaigos);

12.4. užtikrinti, kad Mokinys laikytųsi trenerio nurodymų dėl elgesio ir pratimų, higienos reikalavimų, saugumo reikalavimų (13 punktas), neturėtų grybelinių ir kitų užkrečiamųjų susirgimų, galinčių turėti įtakos kitų „Girstučio“ baseino lankytojų interesams. Tinkama Mokinio sveikatos būklė sutarties sudarymo metu turi būti patvirtinta sveikatos priežiūros įstaigos pažyma, išduota iki sutarties sudarymo dienos;

12.5. netrukdyti treneriui treniruočių / renginių metu, nesikišti į mokymo procesą, susilaikyti nuo veiksmų, kurie galėtų sustabdyti treniruotę / renginį, atlikimo;

12.6. tausoti **Klubo**, „Girstučio“ baseino ar kitos vietos, kurioje trenerio sprendimu vyksta treniruotės, turtą, atlyginti **Klubui** / turto savininkui dėl Mokinio kaltės padarytą žalą;

12.7. pagarbiai elgtis su „Girstučio“ baseino lankytojais, tiek dalyvaujančiais, tiek stebinčiais treniruotes / renginius;

12.8. nefilmuoti ir nefotografuoti persirengimo ir tarnybinėse patalpose.

13. Saugumo reikalavimai:

13.1. treniruotėms / renginiams vykstant „Girstučio“ baseine, vidaus elgesio taisyklės yra privalomos;

13.2. Mokinys turi būti nealkanas ir praėjusią naktį išmiegojęs ne mažiau 8 val. Mokinys privalo informuoti trenerį apie savo sveikatos būklę, jei jis yra turėjęs traumų ar kitų sveikatos sutrikimų, galinčių lemti mokymosi galimybes bei tempą;

13.3. Pagrindiniai saugaus elgesio reikalavimai prieš treniruotę / renginį:

13.3.1. treneriui leidus, eiti į paskirtą persirengimo patalpą, nusiprausti po dušu (5–10 min.), netrukdant kitiems lankytojams persirengti plaukimui skirta apranga (glaudėmis, plaukimo kostiumėliu, ilgaplaukiams – dėvėti plaukimo kepuraitė);

13.3.2. atsargiai įeiti į baseino patalpą;

13.3.3. treneriui leidus, įlipti į vandenį laipteliais atbulomis (nugara į vandenį);

13.4. Pagrindiniai saugaus elgesio reikalavimai treniruotės / renginio metu:

13.4.1. griežtai laikytis trenerio nurodymų;

13.4.2. atliekant pratimus plaukimo take laikytis pakankamos distancijos nuo kitų lankytojų;

13.4.3. šokti / nerti į vandenį nuo starto bokštelio arba naudoti pagalbinį sporto inventorių (plaukimo lentas, kamuolius ir pan.) tik su trenerio leidimu;

13.4.4. pasijutus blogai, pranešti apie tai treneriui, jo leidimu nutraukti treniruotę ir kreiptis į medicinos personalą;

13.4.5. draudžiama šūkauti, griebti kitus lankytojus, stumdyti ar nardinti juos po vandeniu, vaidinti skendimą, bėgioti baseino ir persirengimo patalpose, šokti į vandenį nuo baseino kraštų arba kopečių, sėdėti ant skiriamųjų juostų;

13.5. Pagrindiniai saugaus elgesio reikalavimai po treniruotės / renginio:

13.5.1. treneriui paskelbus apie treniruotės / renginio pabaigą, nedelsiant išlipti iš vandens laipteliais atbulomis (nugara į vandenį) ir eiti į persirengimo patalpą;

13.5.2. nusausinti kūną ir plaukus, apsirengti ir palikti baseino pastatą.

14. Asmens duomenų tvarkymo sąlygos:

14.1. sutarties įvykdymo tikslu **Klubas** tvarko preambulėje nurodytus **Kliento** ir Mokinio asmens duomenis, taip pat Mokinio vaizdo duomenys renginių metu. Mokiniui dalyvavimas renginyje kartu reiškia **Kliento** ir Mokinio sutikimą būti fotografuojamam ar filmuojamam;

14.2. asmens duomenys tvarkomi, kad būtų vykdoma apskaita, sudaryta galimybė susisiekti su **Klientu** bei užfiksuoti Mokinio pasiekti plaukimo rezultatai. Asmens duomenys saugomi kol galioja sutartis ir 5 metus po jos pabaigos, o apskaitos dokumentai – 10 metų. **Klubas** neteikia asmens duomenų kitiems asmenims, išskyrus kontroliuojančias valstybes institucijas (jei jos reikalauja asmens duomenų atskleidimo) bei vaizdo medžiagos padarymą prieinamos visų mokinių tėvams.

15. Kitos sąlygos:

15.1. Mokinio praleistos treniruotės neperkeliamos į kitas dienas, net jei jos praleistos dėl pateisinamų priežasčių, įskaitant, bet neapsiribojant liga, keliones ir kitas priežastis, ir pinigai už praleistas treniruotes šiais atvejais negrąžinami;

15.2. treniruotės nevyksta nustatytomis šventinėmis ir poilsio dienomis, jos nėra perkeliamos į kitas dienas;

|  |  |  |
| --- | --- | --- |
| **Klubas** |  | **Klientas** |
|  |  |  |
| Pirmininkas Romaldas Bičkauskas |  | *(Kliento ranka užrašytas vardas ir pavardė, parašas)* |